बॉलीवुड एक्टर्स भी नहीं पीछे, 51 की उम्र में संजय और 50 में सैफ बने थे पिता
Hollywood Actor Al Pacino Expecting Child With Girlfriend - Robert De Niro And other Older Bollywood Celebrity Fathers List. ‘गॉडफादर’ और ‘सेंट ऑफ ए वुमन’ जैसी सुपरहिट फिल्में देने वाले हॉलीवुड के दिग्गज एक्टर अल पचीनो 83 साल की उम्र में चौथी बार पिता बनने जा रहे हैं। खबर है कि उनकी 29 वर्षीय गर्लफ्रेंड नूर अल्फल्लाह 8 महीने प्रेग्नेंट हैं।
‘गॉडफादर’ और ‘सेंट ऑफ ए वुमन’ जैसी सुपरहिट फिल्में देने वाले हॉलीवुड के दिग्गज एक्टर अल पचीनो 83 साल की उम्र में चौथी बार पिता बनने जा रहे हैं। खबर है कि उनकी 29 वर्षीय गर्लफ्रेंड नूर अल्फल्लाह 8 महीने प्रेग्नेंट हैं। मजेदार बात यह है कि ‘गॉडफादर’ में पचीनो के को-एक्टर रहे एक्टर रॉबर्ट डी नीरो भी 79 साल की उम्र में पिता बने थे। वैसे ज्यादा उम्र में पिता बनने के मामले में बॉलीवुड एक्टर्स भी पीछे नहीं रहे हैं। इस लिस्ट में संजय दत्त, शाहरुख खान और सैफ अली खान जैसे मशहूार एक्टर्स के नाम शामिल हैं। जानिए हॉलीवुड और बॉलीवुड के उन सेलेब्स के बारे में जो ज्यादा उम्र में पिता बने।
संजय दत्त
संजय दत्त ने 1987 में ऋचा शर्मा से पहली शादी की थी जिसके एक साल बाद वे पहली बार पिता बने थे। पहली पत्नी के निधन और दूसरी पत्नी से डिवोर्स के बाद संजय ने तीसरी शादी की। इसके बाद 2010 में 51 की उम्र में वे एक बार फिर से पिता बने। उनकी तीसरी पत्नी मान्यता ने ट्विन्स शाहरान और इकरा को जन्म दिया था।
सैफ अली खान
एक अच्छे एक्टर होने के साथ-साथ सैफ अली खान कमाल के पिता भी हैं। सैफ ने काफी यंग एज में अमृता सिंह से शादी की थी। कपल के दो बच्चे सारा अली खान और इब्राहिम खान हैं। इसके बाद सैफ ने एक्ट्रेस करीना कपूर से शादी की। पहले बेटे तैमूर के जन्म के वक्त सैफ 46 के थे, वहीं दूसरे बेटे जेह के जन्म के वक्त सैफ की उम्र 50 साल थी।
आमिर खान
आमिर खान ने 1986 में रीना दत्ता से पहली शादी की थी जिसके बाद बेटे जुनैद(1993) और बेटी इरा (1997) का जन्म हुआ। 2002 में रीना से तलाक लेने के बाद आमिर ने 2005 में किरण राव से शादी की। 2011 में आमिर सरोगेसी के जरिए तीसरी बार पिता बने। आजाद राव खान के जन्म के वक्त आमिर की उम्र 48 साल थी।
शाहरुख खान
शाहरुख खान दो बच्चों सुहाना और आर्यन खान के पिता हैं। 47 की उम्र में सरोगेसी के जरिए शाहरुख तीसरी बार पिता बने। उनके बेटे अबराम ने हाल ही में अपना 10वां जन्मदिन मनाया है। शाहरुख आए दिन सोशल मीडिया पर अबराम के साथ तस्वीरें शेयर करते हैं।
राजेश खट्‌टर
ईशान खट्‌टर के पिता राजेश खट्‌टर भी दूसरी शादी के 11 साल बाद पिता बने हैं। उन्होंने पत्नी वंदना संजानी के साथ 2019 में अपने पहले बच्चे युवान खट्‌टर का स्वागत किया। राजेश 53 साल की उम्र में दोबारा पिता बने।
प्रकाश राज
साउथ इंडस्ट्री के मशहूर एक्टर और बॉलीवुड के मशहूर विलन प्रकाश राज भी इस लिस्ट में शामिल हैं। प्रकाश 50 साल की उम्र में पिता बने। उनकी पत्नी पोनी वर्मा ने 2015 में बेटे वेदांत राज को जन्म दिया। इससे पहले पहली पत्नी ललिता कुमारी से राज को तीन बच्चे थे।
रॉबर्ट डी नीरो
फिल्म ‘गॉडफादर’ में अल पचीनो के को-एक्टर रहे रॉबर्ट डी नीरो 68 साल के थे जब उनकी पत्नी ग्रेस हाईटॉवर ने बेटी हेलन ग्रेस को जन्म दिया। उनकी बेटी का जन्म सरोगेसी के जरिए हुआ था।
रोवन एटकिंसन
मिस्टर बीन के नाम से मशहूर एक्टर रोवन एटकिंसन ने 62 साल की उम्र में बेबी गर्ल का स्वागत किया था। दिसंबर 2017 में उनकी लाइफ पार्टनर ने बेटी को जन्म दिया था।
ब्रूस विलिस
68 वर्षीय एक्टर ब्रूस विलिस हॉलीवुड के फिट एक्टर्स में से एक हैं। ‘डाई हार्ड’ फेम एक्टर 57 साल की उम्र में पहली बार बेटी के पिता बने थे। इसके बाद 59 की उम्र में वे दोबारा एक बेटी के पिता बने।
जॉर्ज क्लूनी
‘द बैटमैन एंड रॉबिन’ जैसी फिल्मों में नजर आए हॉलीवुड एक्टर जॉर्ज क्लूनी की पत्नी अमल क्लूनी ने 2017 में ट्विन्स को जन्म दिया था। जॉर्ज 56 साल की उम्र में पहली बार पिता बने।